Vienošanās par Interreg Baltijas jūras reģiona programmas 2014.-2020.gadam (Baltijas jūras reģiona transnacionālās sadarbības programma) pārvaldības, finanšu un kontroles sistēmām

**IEVADS**

**1.daļa – GALVENIE IEVIEŠANAS NOTEIKUMI**

1.pants: Mērķis un apjoms

2.pants: Galvenā ieviešanas struktūra un procedūras

1. Vadošā iestāde (VI)
2. Kopīgais sekretariāts (KS)
3. VI/KS personāla un vadības kārtība
4. Kontaktpunkti
5. Uzraudzības komiteja
6. Revīzijas iestāde un otrā līmeņa revidenti
7. Vadības pārbaudes, finanšu kontrolieru loma

3.pants: Tehniskās palīdzības budžets

1. Programmas pārvaldības finansēšana
2. Noteikumi par tehniskās palīdzības izdevumu atbilstību

4.pants: Uz galvenajām ieviešanas procedūrām attiecināmā kārtība

1. Projekta izvērtēšanas, apstiprināšanas un līguma slēgšanas process
2. Programmas konti un maksājumu procedūra
3. Uzraudzība
4. Sūdzību risināšana

5.pants: Vienošanās ieviešanas problēmu gadījumā

1. Vispārīga informācija
2. Maksājumu pārtraukšana/apturēšana
3. Projekti attiecībā uz kuriem ir ierosināti tiesas vai citi procesi
4. Bankrotējušie projekti
5. Neatbilstības un zaudējumu atlīdzināšanas procedūra
6. Saistību noteikšana
7. Sistēmas kļūdas un finanšu korekcijas

6.pantts: Programmas slēgšanas kārtība

**2.daļa – citi noteikumi**

7.pants: Izmaiņas ieviešanas struktūrās

8.pants: Saskaņoto noteikumu un termiņu neievērošana - sankcijas

9.pants: Noslēguma noteikumi

**pielikums:** Nacionālās saistības un līdzfinansējums tehniskajai palīdzībai (TP)

Ievērojot

* 2013.gada 17.decembra EIROPAS PARLAMENTA UN PADOMES REGULU (ES) Nr. 1303/2013, kurā noteikti kopīgi noteikumi attiecībā uz Eiropas Reģionālo attīstības fondu, Eiropas Sociālo fondu, Kohēzijas fondu, Eiropas Lauku attīstības fondu un Eiropas jūrlietu un zivsaimniecības fondu, kā arī Eiropas Reģionālo attīstības fonda, Eiropas Sociālo fonda, Kohēzijas fonda un Eiropas jūrlietu un zivsaimniecības fonda vispārīgi noteikumi un atceļ Padomes regulu (EK) Nr. 1083/2006 (turpmāk - Regula (ES) Nr. 1303/2013),
* 2013.gada 17.decembra EIROPAS PARLAMENTA UN PADOMES REGULU (ES) Nr. 1301/2013 par Eiropas reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un par Regulas (EK) Nr. 1080/2006 atcelšanu (turpmāk - Regula (ES) Nr. 1301/2013),
* 2013.gada 17.decembra EIROPAS PARLAMENTA UN PADOMES REGULU (ES) Nr. 1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi "Eiropas teritoriālā sadarbība" (turpmāk - Regula (ES) Nr. 1299/2013),
* 2012.gada 25.oktobra EIROPAS PARLAMENTA UN PADOMES REGULU (ES, Euratom) Nr. 966/2012 par finanšu noteikumiem, kurus piemēro Savienības vispārējam budžetam un par Padomes Regulas (EK, Euratom) Nr. 1605/2002 atcelšanu,
* saskaņā ar augstāk minētajām Regulām piemērotos īstenošanas aktus un deleģētos aktus,
* Sadarbības programmu “Interreg Baltijas jūras reģiona programma” (CCI 2014TC16M5TN001) – turpmāk tekstā “Programma”,
* saskaņā ar Regulas (ES) Nr. 1303/2013 29(4).pantu par Programmas apstiprināšanu ar Eiropas Komisijas lēmumu (2014.gada 18.decembra lēmums Nr. C(2014)10146).

**Latvijas Republika**, kuru pārstāv **Vides aizsardzības un reģionālās attīstības ministrija,** Peldu iela 25, Rīga, LV-1494, **LATVIJA**

un

**Investitionsbank Schleswig-Holstein, Fleethörn 29-31, 24103 Ķīle, Vācija**, kuru pārstāv tās Valde, turpmāk tekstā “IB.SH”,

ar šo vienojas par šādiem Programmas ieviešanu regulējošiem noteikumiem:

# IEVADS

Saskaņā ar Regulas (ES) Nr. 1303/2013 123(9).pantu, valstis, kuras piedalās Programmā (kopā sauktas – „dalībvalstis”, atsevišķi – „dalībvalsts”), tas ir, Eiropas Savienības dalībvalstis Dānijas Karaliste, Igaunijas Republika, Somijas Republika (tai skaitā, Ālandu salas), Vācijas Federatīvā Republika, Latvijas Republika, Lietuvas Republika, Polijas Republika un Zviedrijas Karaliste, un partnervalsts Norvēģijas Republika, piekrīt sagatavot identiska satura vienošanos (turpmāk – Vienošanās) ar IB.SH, kas ir noteikta kā programmas vadošā un sertifikācijas iestāde (turpmāk attiecīgi – Vadošā iestāde un Sertifikācijas iestāde), un Programmas Kopīgā sekretariāta uzņemošā institūcija.

Procesuālu iemeslu dēļ katra dalībvalsts paraksta divpusēju Vienošanos ar IB.SH. Tomēr, dalībvalstis piekrīt, ka visas šīs Vienošanās par Interreg Baltijas jūras reģiona programmas 2014.-2020.gadam pārvaldības, finanšu un kontroles sistēmām (turpmāk tekstā „Vienošanās”) noformētie eksemplāri veido daudzpusēju Vienošanos, kurā grozījumus drīkst veikt tikai ar vienbalsīgu dalībvalstu un IB.SH lēmumu.

Papildus augstāk minētajam dalībvalstis piekrīt atvērt Programmu arī partneriem no Baltkrievijas un Krievijas, ar nosacījumu, ka Baltkrievijas Republika un Krievijas Federācija piekrīt Programmas pārvaldības, finansēšanas un kontroles noteikumiem.

Šie un turpmākie īpašie noteikumi attiecībā uz Baltkrievijas Republikas un Krievijas Federācijas iesaisti Programmā tiks noteikti finansēšanas līgumos, kuri saskaņā ar Regulas (ES) Nr. 1299/2013 26.pantu, tiks parakstīti starp Eiropas Komisiju, abu valstu valdībām un Vācijas Federatīvo Republiku kā dalībvalsti, kas darbojas kā Programmas Vadošā iestāde.[[1]](#footnote-1)

Turklāt saskaņā ar Regulas (ES) Nr. 1299/2013 20.pantu, dalībvalstis vienojas atvērt Programmu ārpus to robežām esošiem partneriem, ar nosacījumu, ka jebkura šāda valsts, kuras teritorijā atrodas konkrētais partneris, piekrīt Programmas pārvaldības, finanšu un kontroles noteikumiem. Vienošanai par Interreg Baltijas jūras reģiona programmas 2014.-2020.gadam pārvaldības, finanšu un kontroles sistēmām līdzvērtīgas vienošanās parakstīšana ar konkrēto valsti ir obligāta pirms Programmas maksājumu veikšanas šiem partneriem.

# 1.daļa – Galvenie ieviešanas noteikumi

# 1.pants: Mērķis un apjoms

Vienošanās nosaka Programmas pārvaldības, finanšu un kontroles sistēmu pamatnoteikumus un kārtību sekmīgai Programmas uzsākšanai un ieviešanai visā tās darbības periodā.

# 2.pants: Galvenā ieviešanas struktūra un procedūras

Programma tiek ieviesta ar šādu Programmas iestāžu starpniecību: Vadošā iestāde (atbildīga arī par Sertifikācijas iestādes funkciju veikšanu), Kopīgais sekretariāts, Uzraudzības komiteja (turpmāk tekstā “UK”) un Programmas revīzijas iestāde (turpmāk - Revīzijas iestāde), kurai tiek nodrošināts revidentu grupas atbalsts.

## Vadošā iestāde

1. **Vadošā iestāde** (turpmāk tekstā “VI”) ir atbildīga par visu Programmas ieviešanas un pārvaldīšanas procesu, tai skaitā, sadarbību ar citām Programmas iestādēm tādām kā Uzraudzības komiteja (UK) un Revīzijas iestāde, kā arī Eiropas Komisiju un citām ES finansētām programmām.
2. 2014.gada 14.maijā dalībvalstis nolēma pilnvarot

Investitionsbank Schleswig-Holstein (IB.SH), Ķīle, Vācija,

veikt Programmas Vadošās iestādes funkcijas.

1. VI veic Regulas (ES) Nr. 1303/2013 125.pantā noteiktās funkcijas. Saskaņā ar Regulas (ES) 1299/2013 23.pantu, VI izveido **Kopīgu sekretariātu** (turpmāk tekstā “KS”), kura uzdevums ir sniegt atbalstu VI un UK funkciju veikšanā.
2. Pamatojoties uz Regulas (ES) Nr. 1299/2013 21(1).pantu, VI ir atbildīga arī par Sertifikācijas iestādes funkciju veikšanu atbilstoši Regulas (ES) Nr. 1303/2013 126.pantā un Regulas (ES) Nr. 1299/2013 21(2).pantā noteiktajam.
3. Parakstot šo Vienošanos, IB.SH piekrīt veikt attiecīgās funkcijas saskaņā ar augstāk minētajām ES Regulām, Programmu, Eiropas Komisijas lēmumu par Programmas apstiprināšanu, šo Vienošanos un Programmas vadlīnijām. Neierobežojot šos noteikumus, IB.SH pilda savus pienākumus pilnā apmērā saskaņā ar Vācijas Federatīvās Republikas institucionālajām, tiesiskajām un finanšu sistēmām.
4. Valstis, kuras piedalās šajā Programmā, sniedz atbalstu IB.SH, lai tā varētu veikt savas funkcijas saskaņā ar noteikumiem.
5. VI neveic pārbaudes visā Programmas teritorijā atbilstoši Regulas (ES) Nr. 1303/2013 125(4)(a).pantam. Šī iemesla dēļ un pamatojoties uz Regulas (ES) Nr. 1299/2013 23(4).pantu, katra dalībvalsts nosaka iestādes vai personas, kuras ir atbildīgas par šādu pārbaužu veikšanu saistībā ar šajās teritorijās esošiem finansējuma saņēmējiem (turpmāk tekstā “pirmā līmeņa kontrolieris” vai “kontrolieris”). Savukārt VI ir jāpārliecinās, ka katra projektā dalību ņēmušā finansējuma saņēmēja izdevumus, saskaņā ar Regulas (ES) Nr. 1299/2013 23(4).pantu, ir pārbaudījis kontrolieris.
6. Izņēmuma kārtā attiecībā uz (g) apakšpunktā minētajiem noteikumiem un nacionālo pirmā līmeņa kontrolieru vietā, VI drīkst veikt īpaša veida projektu vadības pārbaudes. Detalizēta informācija tiks noteikta Programmas vadlīnijās.
7. VI tiks finansēta tikai no Programmas tehniskās palīdzības (TP) budžeta.
8. Attiecībā uz koordinācijas lomu dalībvalstu teritorijā, VI sabiedrotie pirmajā instancē ir UK biedri, kuri pārstāv nacionālās par Programmu atbildīgās iestādes. Tādēļ UK biedri un viņu pārstāvji ir galvenās kontaktpersonas attiecībā uz visiem ar Programmas ieviešanu dalībvalstīs saistītajiem pieprasījumiem, ziņojumiem, utt.

## Kopīgais sekretariāts

1. VI ir atbildīga par programmas **Kopīga sekretariāta** (KS) izveidi. Galveno KS biroju Rostokā (Vācija) vadīs IB.SH.
2. Sadarbībā ar IB.SH, Rīgā (Latvija) tiks izveidota KS filiāle. KS Rīgas filiāli vadīs Latvijas Valsts reģionālās attīstības aģentūra (turpmāk tekstā “VRAA”). Detalizēta informācija par filiāles darbību tiks noteikta starp IB.SH un VRAA noslēgtajā līgumā.
3. KS darbosies kā viena kopīga funkcionāla vienība, kuru vadīs viens direktors, taču tam būs divas atrašanās vietas. Lai gan personāls daļēji atradīsies Rīgā, tas ir daļa no attiecīgās komandas, kuras vadītāja darba vieta ir Rostokas birojs. KS Rīgas filiāles personāls ikdienas darbā cieši sadarbosies ar kolēģiem no Rostokas biroja.
4. Programmas ietvaros KS veiks lielāko daļu ikdienas darba uzdevumu apjomu, kas saistīti ar vispārējo Programmas ieviešanu, proti, Regulas (ES) Nr. 1299/2013 23(2).pantā noteiktos uzdevumus. KS ir galvenā kontaktpersona iedzīvotājiem, kuri interesējas par Programmu, potenciālajiem finansējuma saņēmējiem un izvēlētajiem/esošajiem projektiem.
5. KS tiks finansēts tikai no Programmas TP budžeta.
6. KS pilnībā uzsāks savu darbību tiklīdz Eiropas Komisija būs apstiprinājusi Programmu un UK būs apstiprinājusi TP budžetu.

## VI / KS personāla un vadības kārtība

1. VI un KS uzdevumus veic IB.SH departaments “Interreg Baltijas jūras reģions”. Departamenta organizatoriskā struktūra tiks norādīta Programmas interneta vietnē.
2. VI un KS vadītāja darba vieta būs Rostokā, viņš/viņa būs vienlīdz atbildīgs(-a) par VI un KS, un iesniegs ziņojums tieši IB.SH valdei.
3. VI un KS Rostokā un Ķīlē (Vācija) strādājošā personāla darba devējs ir IB.SH. Rīgas filiālē (Latvija) strādājošā personāla daba devējs ir VRAA, kas sadarbībā ar IB.SH darbojas kā filiāles operators.
4. Nodarbināšana ir organizēta saskaņā ar Uzraudzības komitejas apstiprināto TP budžetu. KS ir starptautisks personāls, ieteicams no visām dalībvalstīm. VI un KS personāla darba uzdevumi ir noteikti individuālos amata aprakstos.

## Kontaktpunkti

Dalībvalstis var pieņemt lēmumu par kontaktpunkta (-u) (KP) izveidi, lai informētu pieteikumu iesniedzējus un finansējuma saņēmējus par Programmu.

## Uzraudzības komiteja

1. Trīs mēnešu laikā pēc dienas, kad paziņots par Programmas apstiprināšanu, dalībvalstis vienojoties ar VI izveido Uzraudzības komiteju (UK) atbilstoši Regulas (ES) Nr. 1303/2013 47.pantam.
2. Saskaņā ar Regulas (ES) Nr. 1303/2013 48.pantu, katra dalībvalsts deleģē līdz trim pārstāvjiem un to vietniekus darbam UK. UK biedri ir fiziskas personas, kuras pārstāv iestādes un organizācijas atbilstoši katras dalībvalsts lēmumam. Biedriem jāpārstāv vismaz nacionālo iestādi, kas ir atbildīga par Programmu un attiecīgās dalībvalsts reģionālo līmeni. Turpmāk UK kā padomdevējus ietver arī VI/KS pārstāvjus. Arī Eiropas Komisija kā padomdevējs piedalās UK darba procesā.
3. Par ikviena UK biedra un vietnieka iecelšanu un atsaukšanu nekavējoties ir jāinformē VI/KS.
4. Saskaņā ar Regulas (ES) Nr. 1303/2013 49.pantu, UK uzrauga Programmas ieviešanas procesu un progresu Programmas mērķu sasniegšanā. UK veic Regulas (ES) Nr. 1303/2013 110.punktā noteiktās funkcijas un projektu atlasi atbilstoši Regulas (ES) Nr. 1299/2013 12.pantam. Turklāt UK apstiprina Programmas vadlīnijas, ko izstrādājusi VI/KS vienojoties ar UK.
5. UK biedri piedalās Programmas sagatavošanas, ieviešanas, uzraudzības un novērtēšanas procesā atbilstoši Regulas (ES) Nr. 1303/2013 5(2).panta noteikumiem.
6. UK biedru atbildība, noteikumi par UK biedru objektivitāti un citi noteikumi ir definēti UK rakstiskā reglamentā. Šis reglaments ir apstiprināts pirmajā UK sanāksmē sadarbībā ar VI/KS.

## Revīzijas iestāde un otrā līmeņa revīzija

1. Saskaņā ar Regulas (ES) Nr. 1299/2013 21.pantu, viena Revīzijas iestāde atrodas Vadošās iestādes dalībvalstī, tas ir, Vācijā. Šī iestāde ir deleģēta darboties kā Programmas Revīzijas iestāde:

Tieslietu, Kultūras un Eiropas lietu ministrija, Schleswig-Holstein, Ķīle, Vācija

1. Revīzijas iestāde veic Regulas (ES) Nr. 1303/2013 127.pantā noteiktās funkcijas. Neierobežojot šos noteikumus, Revīzijas iestāde veic savus uzdevumus pilnā apmērā saskaņā ar Vācijas Federatīvās Republikas institucionālajām, tiesiskajām un finanšu sistēmām.
2. Piemērojot Regulas (ES) Nr. 1299/2013 25(2).pantu, Revīzijas iestādei palīdz **Revidentu grupa**, kuru veido katras dalībvalsts pārstāvji. Katra dalībvalsts ir atbildīga par tās teritorijā veiktajām revīzijām (turpmāk tekstā “otrā līmeņa revīzijas/revidenti” vai “OLR”) atbilstoši augstāk minētajā pantā noteiktajam. Detalizēta informācija tiks iekļauta Programmas vadlīnijās.
3. Pārstāvjiem ir jābūt tiesīgiem revidentu grupā pieņemt lēmumus attiecīgās dalībvalsts vārdā. Tie ir funkcionāli neatkarīgi no UK biedriem un kontrolieriem, kas deleģēti saskaņā ar Regulas (ES) Nr. 1299/2013 23(4).panta noteikumiem, un jebkādām projekta darbībām un finansēm.
4. Revidentu grupa ir jāizveido vēlākais trīs mēnešu laikā pēc lēmuma par Programmas apstiprināšanu. Revidentu grupa izstrādā un pirmās sanāksmes laikā apstiprina savu reglamentu, un to vada Revīzijas iestāde.
5. Revīzijas iestāde daļēji tiek finansēta no TP budžeta (ar Programmu saistītie uzdevumi, kā tas ir noteikts Regulas (ES) Nr. 1303/2013 127.pantā, kā arī revidentu grupas vadītāja amats).
6. Revīzijas grupas pārstāvju un valsts otrā līmeņa revidentu veiktos pienākumus, saskaņā ar Regulas (ES) Nr. 1299/2013 25(2).pantu, finansē tikai attiecīgā dalībvalsts.

## Vadības pārbaudes, finanšu kontrolieru loma

1. Tā kā VI neveic pārbaudes atbilstoši Regulas (ES) Nr. 1303/2013 125(4)(a).pantam visā Programmas teritorijā (salīdzinoši, Vienošanās 2.1(g).punkts), pārbaudes saskaņā ar Regulas (ES) Nr. 1299/2013 23(4).pantu veiks pirmā līmeņa finanšu kontrolieri. Šādos gadījumos VI ir jāpārliecinās, ka pirmā līmeņa finanšu kontrolieris ir pārbaudījis katra projektā iesaistītā finansējuma saņēmēja izdevumus. Detalizēta informācija tiks iekļauta Programmas vadlīnijās.
2. Katra dalībvalsts deleģē pirmā līmeņa finanšu kontrolieri(-us), kas ir atbildīgs par pārbaužu veikšanu attiecībā uz konkrētās dalībvalsts teritorijā reģistrētajiem finansējuma saņēmējiem. Izņēmumi ir noteikti šīs Vienošanās 2.1(h).punktā.
3. Pastāv divas pirmā līmeņa finanšu kontroles sistēmas (turpmāk tekstā “PLK sistēma”) – centralizēta un decentralizēta sistēma - kuras piemēro dalībvalstis, šo sistēmu skaidrojums ir sniegts Programmas vadlīnijās.
4. Katra dalībvalsts individuāli noteiks pirmā līmeņa finanšu kontroliera deleģēšanas metodi un tā katrai dalībvalstij var būt atšķirīga.
5. Par ikviena pirmā līmeņa finanšu kontroliera iecelšanu un atsaukšanu nekavējoties ir jāinformē VI/KS.
6. Lai nodrošinātu visu dalībvalstu sistēmu un pirmā līmeņa finanšu kontrolieru saskaņotību, katrai dalībvalstij ir jāiesniedz VI/KS un Revīzijas iestādei PLK sistēmas detalizēts apraksts, izmantojot VI/KS sagatavotu veidlapu. Gadījumā, ja PLK sistēmā tiek veiktas jebkādas izmaiņas, VI/KS un Revīzijas iestādei ir nekavējoties jāiesniedz šī apraksta aktualizētā versija.
7. Turklāt VI/KS ir jāsniedz atbalsts pirmā līmeņa finanšu kontrolieru ikdienā, nodrošinot būtiskāko informāciju par projektiem un izdevumu pārbaudei paredzētiem standarta instrumentiem (piem., standarta kontroles apstiprinājums, kontroles ziņojums un kontrollapa). Šie, ar Eiropas teritoriālās sadarbības programmām harmonizētie, instrumenti tiks izmantoti kā standarta prasības visās dalībvalstīs, tādējādi nodrošinot kontrolieru saskaņotību un veikto pārbaužu caurskatāmību.
8. Pirmajā gadījumā, katra dalībvalsts, neatkarīgi no pirmā līmeņa finanšu kontrolieru deleģēšanas fakta, ir atbildīga par kontrolieru apmācību attiecībā uz ES, Programmas un nacionālajām prasībām, kā arī veiktās kontroles kvalitātes pārbaudi. VI/KS nodrošinās pirmā līmeņa kontrolieru apmācību Programmas līmenī.
9. Pirmā līmeņa finanšu kontrolieriem vienmēr ir:
   * jābūt neatkarīgiem no finansējuma saņēmējiem, kurus viņi pārbauda;
   * jāatbilst dalībvalstu noteiktajam kvalifikācijas līmenim;
   * jāpilda ES regulās un valsts likumdošanā noteiktās prasības attiecībā uz pirmā līmeņa kontrolēm.
10. Pirmā līmeņa finanšu kontrolieriem ir jāpārliecinās, ka līdzfinansētie produkti un pakalpojumi ir tikuši piegādāti un katra Programmas labuma guvēja deklarētie izdevumi ir samaksāti un atbilst piemērojamiem likumiem, Programmai un projektu atbalsta nosacījumiem. VI/KS ir tiesīgi pirmā līmeņa finanšu kontrolieriem pieprasīt saglabāt programmas elektroniskās uzraudzības sistēmā veikto pārbaužu dokumentus.
11. Dalībvalstis nodrošina, ka pirmā līmeņa finanšu kontrolieri var pārbaudīt izdevumus divu mēnešu laikā no brīža, kad saņemti dokumenti no finansējuma saņēmēja. Tādējādi projekta partneri var savlaicīgi iesniegt apliecinātos partneru pārskatus vadošajam partnerim un vadošā partnera kontrolieri var veikt iesniegto dokumentu apkopojumu un pārbaudi. Vadošais partneris Programmā noteikto trīs mēnešu laikā iesniedz pārskatus VI/KS. Savlaicīga ziņojumu iesniegšana būs pamatojums savlaicīgai projekta izdevumu atmaksai.
12. Attiecībā uz TP izdevumiem, katra organizācija, kas izmanto TP būs atbildīga par to, lai TP izdevumi tiktu pārbaudīti un sertificēti saskaņā ar atbilstošo valsts PLK sistēmu (atkarībā no organizācijas ģeogrāfiskās atrašanās vietas).
13. Atkarībā no nacionālās pieejas, PLK sistēmas, kā arī faktiskās pirmā līmeņa kontroles pārbaužu izmaksas tiek apmaksātas no valsts finanšu resursiem vai tās sedz finansējuma saņēmējs, taču tās nevar tikt apmaksātas no Programmas TP budžeta. Taču, TP izdevumu pirmā līmeņa finanšu kontroles izmaksas tiek apmaksātas no Programmas TP budžeta.

**3.pants: Tehniskās palīdzības budžets**

## Programmas pārvaldības finansēšana

1. Programmas pārvaldības izdevumi, kurās iekļautas ar VI un KS saistītās izmaksas laikā posmā no 2014.gada 1.janvāra līdz 2023.gada 31.decembrim (attiecīgi, Regulas (ES) Nr. 1303/2013 65(2).pants) tiek pilnībā finansētas no TP budžeta (prioritāšu skala Nr.5) kā to ir apstiprinājusi UK. Revīzijas iestādes izmaksas daļēji tiek segtas no TP budžeta (attiecīgi, šīs Vienošanās 2.6(f).punkts).
2. Programmā ir noteikts kopējais TP apmērs.
3. TP budžets tiks finansēts no šādiem avotiem:
   * 6% no kopējās Eiropas reģionālā attīstības fonda (ERAF) summas, kas Programmai piešķirta saskaņā ar Regulas (ES) Nr. 1299/2013 17.pantu un attiecīgais Dalībvalsts nacionālais līdzfinansējums, un Krievijas un Baltkrievijas līdzfinansējums (proporcionāli - 75% no ERAF un 25% no nacionālā ieguldījuma) gadījumā, ja šīs valstis piedalās. ERAF piešķiršana ietver Programmai paredzēto Eiropas kaimiņattiecību instrumenta (EKI) nodrošināto ieguldījumu, kura pārvaldība tiks veikta kopīgi atbilstoši ETS noteikumiem[[2]](#footnote-2).

Dalībvalstīm ir jāveic ieguldījums TP proporcionāli attiecīgās valsts individuāli piešķirtajai ERAF summai Programmai, izņemot, daļu, kas veidojas no EKI.

Krievijas un Baltkrievijas dalības gadījumā, šīm valstīm ir jāveic ieguldījums TP proporcionāli attiecīgās valsts individuāli (indikatīvai) piešķirtajai ERAF summai Programmai, kas veidojas no EKI[[3]](#footnote-3).

* + 6% no kopējiem Programmai piešķirtajiem Norvēģijas nacionālajiem fondiem un attiecīgā Norvēģijas valsts līdzfinansējuma (proporcionāli - 75% no Norvēģijas nacionālo fondu ieguldījuma un 25% no nacionālā ieguldījuma).
  + Krievijas dalības gadījumā, īpaša daļa no Programmai piešķirtajiem kopējiem Krievijas nacionālajiem fondiem un attiecīgā Krievijas nacionālā finansējuma (nepieciešams noteikt proporciju no Krievijas fondu ieguldījuma un nacionālā ieguldījuma).

1. Pirmajā UK sanāksmē ir apstiprināts detalizēts TP budžeta plāns, tostarp, indikatīvās nacionālā līdzfinansējuma daļas visam attiecināmajam periodam no 2014.gada līdz 2023.gadam. TP finansēšanas plāns ir šīs Vienošanās daļa (skatīt Pielikumu).
2. IB.SH no dalībvalstīm saņem līdzfinansējuma maksājumus TP budžetā un veic dalībvalstu ieguldījuma TP budžetā administrēšanu atsevišķos kontos (ES Dalībvalstu TP līdzfinansējuma konts, Norvēģijas konts un Krievijas konts, gadījumā, ja šī valsts piedalās).
3. Laika periodā no 2015.gada līdz 2022.gadam dalībvalstīm savs ieguldījums uz saistīto kontu ir jāpārskaita astoņos vienādos ikgadējos maksājumos. Ikgadējais maksājums ir jāveic līdz attiecīgā gada 15.martam (sākot ar 2016.gadu; 2015.gadā maksājums tiks pieprasīts gada otrajā pusē pēc šīs Vienošanās parakstīšanas).
4. IB.SH jebkādus uzkrātos procentus nosūtīs uz attiecīgo kontu. Detalizēta informācija ir noteikta šīs Vienošanās 4.2(b).punktā).
5. Nacionālie ieguldījumi TP, kuri nebūs izmantoti 2023.gada beigās, kā arī kontos izveidojušās procentu atmaksas, tiek uzskatīti kā attiecīgās dalībvalsts resursi.
6. Attiecībā uz TP budžeta izmantošanu, līdz katra gada 31.maijam (2017. un 2019.gadā līdz 30.jūnijam) IB.SH dalībvalstīm iesniedz izdevumu pārskatu, kurā iekļauta informācija par kontā ģenerētajiem procentiem, un procentu ieņēmumu izmantošanu. Šis pārskats būs daļa no Programmas ieviešanas gada ziņojumiem – pirmo reizi tiks sagatavots 2016.gadā.
7. Gadījumā, ja tiek mainīts Programmas budžets, ir nepieciešams koriģēt arī attiecīgos nacionālos ieguldījumus TP budžetā. TP budžeta izmaiņām ir jābūt apstiprinātām UK.
8. Izdevumi, kuri IB.SH radušies pēc 2023.gada 31.decembra saistībā ar nepieciešamo programmas slēgšanas dokumentu sagatavošanu, iesniegšanu un papildināšanu līdz Eiropas Komisijas noslēguma bilancei, iespēju robežās tiek segti no nākamās programmas TP budžeta. Ja šādas programmas nav vai Programmas struktūra ir būtiski izmainīta un/vai nākamās programmas pārvaldību veic cita organizācija (nevis IB.SH), IB.SH ir tiesīga sastādīt budžetu attiecībā uz visām ar Programmas slēgšanu saistītajām darbībām, kuru finansēs dalībvalstis. Šis budžets dalībvalstīm ir iepriekš jāapstiprina.

## Noteikumi par tehniskās palīdzības izdevumu atbilstību

1. Pamatojoties uz Regulas (ES) Nr. 1303/2013 59.pantu un Regulas (ES) Nr. 1299/2013 18(2).pantu, un parakstot šo Vienošanos, dalībvalstis nepārprotami piekrīt šādiem noteikumiem par TP izdevumi attiecināmību. Izdevumi ir attiecināmi saskaņā ar deleģētajiem aktiem, kuri pieņemti pamatojoties uz Regulas (ES) Nr. 1299/2013 18(1).punktu.
2. TP izdevumi tiek atlīdzināti, ja tie ir radušies un ir apmaksāti Programmas attiecināmības periodā no 2014.gada 1.janvāra līdz 2023.gada 31.decembrim.
3. Saskaņā ar finanšu pārvaldības principiem, no TP budžeta var tikt finansēti ar Programmas pārvaldību saistīti izdevumi, kuri atbilst šādām izmaksu kategorijām:
   * personāla izmaksas
   * algu izmaksas
   * sociālo nodokļu izmaksas
   * pārvietošanās izmaksu dotācijas, ārkārtēji, dotācijas pienācīgām nomas maksām,
   * individuālo apmācību un kvalifikācijas celšanas pasākumu izmaksas,
   * ikdienas standarta maksājumi un pabalsti saskaņā ar IB.SH vai VRAA iekšējiem noteikumiem un procedūrām (piem., kapitāla veidošanas ietaupījumu maksājumi; papildus slimības pabalstiem veiktie maksājami; kopsummas maksājums jubilejās, tādās kā desmit darba gadu jubileja, kāzas un bērna dzimšana),
   * materiālizmaksas (piem., biroja ikdienas izmaksas, sakaru izmaksas, komandējumu izmaksas, ar datoru sistēmām un datu bāzēm saistītās izmaksas, noma, marketinga un pasākumu izmaksas, ārpakalpojumu izmaksas (piem., novērtējumu, apmācību un audita izdevumi)),
   * administratīvie pakalpojumi (tiešie izdevumi par Programmas ieviešanas pakalpojumiem, kurus nodrošinājuši citi IB.SH un VRAA departamenti, kuri nav VI un KS personāls, piemēram, kontroles departaments, juridiskais departaments, grāmatvedība, personāla vadības departaments, utt. vai trešās personas),
   * papildu izdevumi, tādi kā netiešās administratīvās izmaksas, kuras nevar būt tieši ziņotas attiecībā uz Programmu, bet ir balstītas uz faktiskām uz Programmas ieviešanu attiecināmām izmaksām un Programmai ir piešķirtas proporcionāli saskaņā ar savlaicīgi pamatotu skaidru un objektīvu metodi.
4. Augstāk minētie noteikumi tiek piemēroti Revīzijas iestādes izmaksām daļēji segtām no TP budžeta (attiecīgi šīs Vienošanās 2.6(f).punkts) saskaņā ar UK lēmumiem.

# 4.pants: Uz galvenajām ieviešanas procedūrām attiecināmā kārtība

## Projekta izvērtēšanas, apstiprināšanas un līguma slēgšanas process

1. Projekta pieteikumus var iesniegt pēc izsludinātā projektu konkursa. Detalizēta informācija par pieteikuma, izvērtēšanas un atlases procedūru tiks iekļauta Programmas vadlīnijās.
2. KS organizē un garantē visu pieteikumu objektīvu izvērtēšanu, pamatojoties uz UK apstiprinātiem atbilstības un kvalitātes kritērijiem.
3. Iesniegtie pieteikumi būs pieejami UK biedriem, tostarp, izvērtējuma rezultāti un piedāvājums projektu atlasei.
4. Pirms projektu apstiprināšanas UK, dalībvalstis veiks potenciālo finansējuma saņēmēju atbilstības un juridiskā statusa pārbaudi, kā arī nepieciešamības gadījumā, veiks katras dalībvalsts teritorijā esošo finansējuma saņēmēju apstiprināšanu nacionālā līmenī.
5. UK atlasīs projektus saskaņā ar Regulas (ES) Nr. 1299/2013 12(1).pantu, ņemot vērā stratēģisko nozīmi un darbību kvalitāti. Detalizēti lēmumu pieņemšanas nosacījumi būs noteikti UK reglamentā.
6. Par UK veiktā atlases procesa iznākumu VI/KS informēs projektu vadošos partnerus, informējot par iemesliem, kādēļ pieteikums nebija piemērots vai netika apstiprināts.
7. Pēc UK veiktās pieteikumu atlases finansējuma piešķiršanai, VI un apstiprinātā projekta vadošais partneris noslēdz Finansēšanas līgumu. Pirms līguma noslēgšanas uz Regulas (ES) Nr. 1299/2013 12(5).pantu balstītais līguma projekts tiek iesniegts UK vai UK darba grupai. Finansēšanas līgumu paraksta VI vai tās vārdā p IB.SH nodarbināti KS darbinieki. Darbībām paredzētie līdzekļi tiek piešķirti tikai euro (€) valūtā.

## Programmas konti un maksājumu procedūra

1. Tiklīdz Eiropas Komisija būs apstiprinājusi Programmu, VI izveidos atsevišķus kontus katram finansējuma avotam (ERAF, EKI, Norvēģija, un Krievija[[4]](#footnote-4), ja tiek piemērots) un nacionālajiem ieguldījumiem TP (attiecīgi, šīs Vienošanās 3.1.punkts).
2. IB.SH jebkādus uzkrātos procentus nosūtīs uz attiecīgo kontu.
   * ERAF un EKI kontā ģenerētie procenti tiek uzskatīti par Programmas resursiem. UK ir jāpieņem lēmums par procentu ieņēmumu izmantošanu Programmas labā.
   * Norvēģijas kontā ģenerētie procenti tiek uzskatīti tikai un vienīgi par Norvēģijas līdzekļiem.
   * Krievijas kontā ģenerētie procenti tiek uzskatīti tikai un vienīgi par Krievijas līdzekļiem.
3. Pārsvarā gadījumu tiek piemērots atlīdzības princips. Tas nozīmē, ka Programmas līdzfinansējums projektiem tiks izmaksāts tikai pēc tam, kad VI/KS būs apstiprinājis sertificēta projekta maksājuma pieprasījumu, ar nosacījumu, ja Eiropas Komisija ir nodrošinājusi līdzekļu pieejamību un, Norvēģijas vai Krievijas partneru dalības gadījumā – līdzekļu pieejamību ir nodrošinājusi Norvēģijas Karaliste vai Krievijas Federācija.
4. VI ir atbildīga par maksājumu saņemšanu no Eiropas Komisijas, Norvēģijas un Krievijas gadījumā, ja šī valsts piedalās, un maksājumu veikšanu vadošajiem finansējuma saņēmējiem (vadošajiem partneriem). Katrs darbības (projekta) vadošais partneris ir ir atbildīgs par subsīdiju, kuras saņemtas no VI, piešķiršanu attiecīgā projekta finansējuma saņēmējiem (projekta partneriem).

## Uzraudzība

1. Saskaņā ar Regulas (ES) Nr. 1303/2013 122(3).panta noteikumiem tiks izveidotas datorizētas sistēmas. Šīs sistēmas nodrošinās informācijas apmaiņas procesu starp vadošajiem projektu partneriem un VI/KS, kā arī daļēji ar Revīzijas iestādi, pirmā līmeņa kontrolieriem un revidentu grupu. Sistēmas veicinās sadarbspēju un ļaus vadošajiem projektu partneriem kodēt visu ar maksājumu pieprasījumiem saistīto informāciju.
2. Iepriekšējās programmas kontekstā tika izveidota labi funkcionējoša datorizēta projekta uzraudzības sistēma un tā tiks pielāgota Programmai. Jauna uzraudzības sistēma tiks izveidota 2015./2016.gadā un šī sistēma sāks darbu līdz pirmā projektu konkursa brīdim (2.etaps).

## Sūdzību risināšana

1. Pieteikumu iesniedzēji un finansējuma saņēmēji var iesniegt sūdzības un VI/KS izskata šīs sūdzības un sniedz atbildi. Nepieciešamības gadījumā, sūdzības tiek izskatītas un atbilde tiek sniegta, konsultējoties ar UK vadītāju un VI/KS. UK vadītājs var pieņemt lēmumu par sūdzības nosūtīšanu UK galīgā lēmuma pieņemšanai. Tāpat, sūdzību izvērtēšanas nolūkos, UK var izveidot darba grupu vai speciālu komisiju. UK regulāri tiks iesniegts pārskats par UK vadītāja un VI/KS izskatītajām un atbildētajām sūdzībām.
2. Termins „sūdzība” Programmas terminoloģijā attiecas uz projekta izvērtēšanas procesu un pareizību, tādējādi ietekmējot lēmumu par finansēšanu, uz revīziju un kontroli, kā arī projekta ieviešanu un uzraudzību.
3. Sūdzības ir jāadresē atbildīgai iestādei vai administrācijai, ievērojot noteiktu hierarhiju atkarībā no pārvaldības un kontroles sistēmas struktūras. Detalizēts sūdzību procedūru apraksts ir nodrošināts Programmas vadlīnijās.

# 5.pants: Vienošanās ieviešanas problēmu gadījumā

## Vispārīga informācija

1. Ieviešanas problēmu gadījumā, saistīto dalībvalsti/dalībvalstis par šīm problēmām informē VI/KS. Dalībvalsts/dalībvalstis konkrētu gadījumu noskaidrošanā sniedz atbalstu VI/KS un palīdz novērst un izbeigt potenciālās Programmai, vadošajam partnerim vai projekta partnerim piemērotās sankcijas. Sankcijas var piemērot Eiropas Komisija, Revīzijas iestāde vai VI/KS, kā arī pēc otrā līmeņa revizoru pieprasījuma.
2. Atbalsts nodrošinās nacionālu atbildību un saistīto uzdevumu izpildi, tostarp, nodrošinot papildus cilvēkresursus par revīziju un kontroli atbildīgās valsts iestādēs un citās saistītās valsts institūcijās.

## Maksājumu pārtraukšana/apturēšana

1. Gadījumā, ja maksājumu pārtraukšanu/apturēšanu Programmas līmenī ir ierosinājusi Eiropas Komisija, tiek ietekmēta Programmas vispārējā likviditāte. VI/KS pieliks visas pūles, lai noskaidrotu šo jautājumu ar Eiropas Komisiju un atsāktu maksājumu veikšanu.
2. Projekta līmenī maksājumu pārtraukšanu/apturēšanu ierosinās tieši VI/KS, ja vadošais partneris un/vai projekta partneris nespēs izpildīt Finansēšanas līgumā noteiktās saistības vai būs aizdomas par neatbilstībām vai citām nepilnībām, kuras varētu ietekmēt Programmas budžetu. Tiklīdz jautājums ar saistīto projektu tiks noskaidrots, VI/KS atcels maksājumu apturēšanu vai ierosinās attiecīgu bilances vai atmaksas procedūru. Detalizēta informācija tiks norādīta Finansēšanas līgumā/Programmas vadlīnijās.

## Projektu attiecībā uz kuriem ir ierosināti tiesas vai citi procesi

1. Gadījumā, ja attiecībā uz projektiem (vadošajiem partneriem vai projekta partneriem) tiek ierosināti tiesas vai citi procesi, tiek piemērota tāda pati VI/KS un UK informēšanas procedūra, kāda tā ir noteikta attiecībā uz neatbilstībām (attiecīgi šīs Vienošanās 5.5.punkts) un finanšu korekcijām, sniedzot skaidrojumu un, nepieciešamības gadījumā, veicot arī zaudējumu atlīdzināšanas procedūru. Tas ietver vienādu atbildības nosacījumu piemērošanu attiecībā uz projekta partnera dalībvalstīm. Detalizēta informācija tiks norādīta Programmas vadlīnijās/Finansēšanas līgumā.
2. Papildus zaudējumu atlīdzināšanas procedūrai, (daļēja) Finansēšanas līguma izbeigšana ir izvēle lietas uzsākšanai. Pirms minētās opcijas izmantošanas saskaņā ar Finansēšanas līguma noteikumiem, VI šo gadījumu dara zināmu UK un tiek prasīts sniegt UK piekrišanu Finansēšanas līguma izbeigšanai. Turpmākie procesi pēc (daļējas) Finansēšanas līguma izbeigšanas tiks veikti atbilstoši Programmas vadlīnijās/Finansēšanas līgumā noteiktajam.

## Bankrotējušie projekta partneri

1. Finansēšanas līgumā un Programmas vadlīnijās ir noteiktas procedūras informācijas iegūšanai par bankrotējušiem vadošajiem partneriem vai projekta partneriem. Procedūras bankrota gadījumu identificēšanai un apstrādei ir līdzīgas tām, kuras tiek piemērotas uz partnera izstāšanos un katrs gadījums tiek izvērtēts individuāli. Katrs vadošais partneris un projekta partneris ir atbildīgs par attiecīgas informācijas sniegšanu citiem projekta partneriem un nacionālajām iestādēm, kā arī vadošajam partnerim ir pienākums informēt VI/KS.
2. Papildus zaudējumu atlīdzināšanas procedūrai, (daļēja) Finansēšanas līguma izbeigšana ir izvēle lietas uzsākšanai. Pirms minētās opcijas izmantošanas saskaņā ar Finansēšanas līguma noteikumiem, VI šo gadījumu dara zināmu UK un tiek prasīts sniegt UK piekrišanu Finansēšanas līguma izbeigšanai. Turpmākie procesi pēc (daļējas) Finansēšanas līguma izbeigšanas tiks veikti atbilstoši Programmas vadlīnijās/Finansēšanas līgumā noteiktajam.

## Neatbilstības un zaudējumu atlīdzināšanas procedūra

1. Saskaņā ar Regulas (ES) Nr. 1303/2013 122.pantu, katra dalībvalsts ir atbildīga par informācijas sniegšanu Eiropas Komisijai un VI/KS attiecībā uz tās teritorijā esošu vadošo partneru vai projekta partneru veiktajiem pārkāpumiem. Katra dalībvalsts informē Eiropas Komisiju, kā arī VI/KS par jebkādu progresu administratīvos procesos vai tiesvedībās. VI/KS nodrošinās šīs informācijas iesniegšanu Revīzijas iestādei.
2. Ja VI/KS rodas aizdomas par neatbilstībām, kas saistīti ar piešķirto līdzekļu izmantošanu no vadošā partnera vai kāda cita projekta partnera puses, par šo situāciju nekavējoties tiek informētas kompetentās nacionālās iestādes vai attiecīgie UK biedri.
3. Ja neatbilstības konstatēja kāda cita Programmas institūcija vai nacionālās iestādes, tās nekavējoties informē VI/KS.
4. Informēšanas un lēmumu pieņemšanas metodoloģija attiecībā uz neatbilstībām, kā arī nekorekti izlietoto līdzekļu atlīdzināšanas procedūra ir noteikta Programmas vadlīnijās.
5. Papildus zaudējumu atlīdzināšanas procedūrai, (daļēja) Finansēšanas līguma izbeigšana ir izvēle lietas uzsākšanai. Turpmākie ar (daļēju) izbeigšanu saistītie procesi tiek veikti atbilstoši Programmas vadlīnijās/Finansēšanas līgumā noteiktajam.

## Saistību noteikšana

1. Ja VI/KS rodas aizdomas vai ticis informēts par pārkāpumiem, kas saistīti ar piešķirto līdzekļu izmantošanu, tiek veiktas turpmākas darbības, tādas kā finansējuma atlīdzināšanas apturēšana vadošajam partnerim vai projekta partnerim, Programmas līdzfinansējuma atcelšana vai samazināšana, piešķirto līdzekļu atgūšana.
2. VI/KS nodrošina, ka no vadošā partnera tiek atgūta katra neatbilstību rezultātā izmaksātā summa. Projekta partneri veic jebkuras neatbilstoši samaksātās summas atmaksu vadošajam partnerim.
3. Ja vadošajam partnerim neizdodas no projekta partneriem saņemt līdzekļu atmaksu vai VI/KS neizdodas saņemt atmaksu no vadošā partnera, dalībvalsts, kuras teritorijā atrodas konkrētais partneris vai ir reģistrēts – Eiropas teritoriālās sadarbības grupas (ETSG) gadījumā, veic projekta partnerim neatbilstoši samaksātās summas atmaksu VI/KS. Tādēļ dalībvalsts ir tiesīga pieprasīt konkrētajam projekta partnerim neatbilstoši samaksātos līdzekļus. VI/KS ir atbildīga par konkrēto summu atmaksu Savienības vispārējā budžetā.
4. Attiecībā uz TP izdevumiem, kas balstīti uz dalībvalstu kopīgiem lēmumiem, dalībvalstis uzņemas kopīgas saistības proporcionāli katras dalībvalsts ieguldījuma apjomam kopējā TP budžetā. Turpretim, attiecībā uz nepareizas TP budžeta izmantošanas pārkāpumiem, kurus veikusi Programmas ieviesējorganizācija, saistības tiek attiecinātas uz dalībvalsti, kura ir uzņēmusi TP budžeta līdzekļus tērējošo organizāciju.
5. Parakstot šo Vienošanos, dalībvalstis apliecina savas saistības attiecībā uz naudas atmaksāšanu VI saskaņā ar Regulas (ES) Nr. 1299/2013 27.panta un Regulas (ES) Nr. 1303/2013 147.panta noteikumiem.
6. Ja UK kopā ar VI un iesaistīto dalībvalsti pieņem lēmumu, ka IB.SH ir jāuzsāk vai jāturpina tiesvedība par vadošā partnera vai projekta partnera neatbilstoši samaksātās summas atmaksu, dalībvalsts, kura saskaņā ar Regulas (ES) Nr. 1299/2013 27(3).pantu tiek noteikta kā atbildīgā, uzņemas atlīdzināt IB.SH tiesāšanās izdevumus un ar tiesvedībām saistītās izmaksas, par dokumentālu pieradījumu uzrādīšanu, arī gadījumā, ja tiesvedības nav bijušas veiksmīgas. Konkrētā dalībvalsts vienmēr ir atbildīga par tiesāšanās izdevumu segšanu.

## ­Sistēmas kļūdas un finanšu korekcijas

1. Revīzijas iestāde, revidentu grupa, Eiropas Komisija vai Eiropas auditoru tiesa Programmas līmenī var konstatēt sistēmas kļūdas, kuru rezultātā nepieciešams veikt Eiropas Komisijas ierosinātas finanšu korekcijas saskaņā ar Regulas (ES) Nr. 1303/2013 85.pantu un 144.-147.pantu. Kļūdas var tikt noteiktas Programmas ieviešanas un slēgšanas laikā.
2. Neskatoties uz Programmas līmeņa sistēmas kļūdu un citu kļūdu konstatēšanas datumu, dalībvalstis izvēlas kļūdas veidam atbilstošu finanšu korekciju sadales metode:
   * Vienas dalībvalsts līmeņa finanšu korekcijas (Eiropas Komisija korekcijas ir skaidri attiecinājusi uz konkrētu valsti): piešķīrums, kas balstīts uz kļūdām saistībā ar ES līdzekļu piešķīruma sadalījumu starp iesaistītajām dalībvalstīm,
   * Jebkādas citas Programmas līmeņa finanšu korekcijas: piešķīrums, kas balstīts uz kopējo līdzekļu apjomu, kas izmaksāts projekta partneriem katrā no dalībvalstīm (līdzekļu sadale starp visām dalībvalstīm) Eiropas Komisijas lēmuma par finanšu korekciju pieņemšanas datumā.
3. Augstāk minētā finanšu korekcijas sadales metode attiecas arī uz ārpus Programmas teritorijas esošām ES dalībvalstīm, ja šajās valstīs esoši projekta partneri ir iesaistīti Programmā.
4. Konstatētās Programmas līmeņa sistēmas kļūdas un citas kļūdas, kuru rezultātā ir jāveic finanšu korekcija vai Programmas līmenī pārtraukti/atlikti maksājumi, var ietekmēt arī projektu līmeni. Šis jautājums ir iekļauts Programmas vadlīnijās.
5. Attiecībā uz sistēmas kļūdām saistītām ar TP izdevumiem, kas balstītas uz dalībvalstu kopīgiem lēmumiem, dalībvalstis uzņemas kopīgas saistības proporcionāli katras dalībvalsts ieguldījuma apjomam kopējā TP budžetā.

# 6.pants: Programmas slēgšanas kārtība

1. Saskaņā ar Regulas (ES) Nr. 1303/2013 141.pantu, Programmas iestādes realizēs Programmas slēgšanu. Lai nodrošinātu sekmīgu Programmas slēgšanas gaitu, IB.SH sadarbosies ar Revīzijas iestādi.
2. Programmas slēgšana tiks sagatavota pēc iespējas Programmas atbilstības perioda laikā, lai nodrošinātu procesa paātrināšanu, slēgšanas darbību un dalībvalsts vai pārņēmēja programmas (pēc šīs programmas termiņa beigām 31.12.2023) finansētu izmaksu ierobežošanu.
3. Saskaņā ar Regulas (ES) Nr. 1303/2013 140(1).pantu, attiecībā uz Programmas līmeni kompilētā informācija tiek uzglabāta trīs gadus pēc Programmas slēgšanas. Tas attiecas uz IB.SH (VI/KS) un VRAA (KS filiāle) glabātiem ar TP un projektiem saistītiem datiem un dokumentiem vai Revīzijas iestādes glabātiem ar Programmas ieviešanu saistītiem datiem un dokumentiem. Līdzīgi kā iepriekšējā programmā – Baltijas jūras reģiona programma 2007-2013, paredzēta visas Programmas ieviešanas datubāzes arhivēšana, lai arī pēc Programmas beigām nodrošinātu piekļuvi visiem datiem.

# 2.daļa – Citi noteikumi

# 7.pants: Izmaiņas ieviešanas struktūrās

Dalībvalstis vai Programmas iestādes var iesniegt pieprasījumus par izmaiņu veikšanu programmas ieviešanas struktūrās un šo pieprasījumu izvērtēšanu veiks UK. Atkarībā no izmaiņām un rezultāta, Programma var tikt pārskatīta un iesniegta Eiropas Komisijā apstiprinājuma saņemšanai.

# 8.pants: Saskaņoto noteikumu un termiņu neievērošana – sankcijas

1. Parakstot šo Vienošanos, katra dalībvalsts un IB.SH apņemas ievērot saskaņotos noteikumus un termiņus, kā arī nekavējoties informēt otru pusi par problēmām, šķēršļiem un kavējumiem.
2. Saskaņotie noteikumi attiecas uz valsts atbildību par finansējuma saņēmēju atbilstības un juridiskā statusa pārbaudi, nacionālo apstiprināšanu, projektu novērtēšanu, pirmā līmeņa kontroles (PLK) sistēmu, otrā līmeņa revidentu (OLR) apstiprināšanu nacionālā līmenī, kā arī saistību noteikšanu attiecībā uz TP līdzfinansējumu, finanšu korekcijām un atmaksāšanas procedūrām.
3. Saskaņoto noteikumu neievērošanas gadījumos, katra situācija tiek izskatīta individuāli. Ja dalībvalsts nepilda savus pienākumus, VI ir tiesīga pārtraukt maksājumus visiem šīs dalībvalsts teritorijā esošiem projekta partneriem.
4. Procedūras saskaņoto noteikumu un termiņu neievērošanas gadījumos projekta līmenī tiks noteiktas Finansēšanas līgumā un Programmas vadlīnijās.

# 9.pants: Noslēguma noteikumi

1. Programmas darba valoda ir angļu valoda. Tādēļ visa uz šo Vienošanos starp IB.SH un dalībvalstīm attiecināmā saziņa tiek veikta angļu valodā.
2. Bez ierobežojumiem attiecībā uz piemērojamiem Eiropas Savienības tiesību aktiem, Vienošanās tiek pārvaldīta atbilstoši Vācijas likumiem. Vienošanās var tikt grozīta vienīgi rakstiski, vienojoties visām dalībvalstīm un IB.SH.
3. Ja kāds no šīs Vienošanās punktiem būs vai kļūs pilnībā vai daļēji spēkā neesošs, visi pārējie Vienošanās punkti būs spēkā esoši. Šo Vienošanos parakstījušās puses apņemas pielikt visas pūles, lai aizvietotu spēku zaudējušo Vienošanās punktu ar jaunu saturiski līdzīgu punktu.
4. Ņemot vērā Regulas (ES) Nr. 1303/2013 65(2).pantā noteiktos atbilstības nosacījumus, šī Vienošanās pēc tās parakstīšanas no visu dalībvalstu (kā tas ir noteikts Vienošanās preambulā) un IB.SH puses stājas spēkā ar atpakaļejošu datumu, tas ir 2014.gada 1.janvāri, un šis datums tiek uzskatīts par atbilstības datumu Programmā, kā to ir apstiprinājusi Eiropas Komisija.
5. Šī Vienošanās attiecas uz visu Programmas ieviešanas periodu, tostarp, slēgšanas dokumentu sagatavošanas posmu atbilstoši Regulas (ES) Nr. 1303/2013 141.puntam, līdz Programmas pilnīgai slēgšanai Regulas (ES) Nr. 1303/2013 140(1).punktā minētā arhivēšanas perioda beigās.
6. Katras dalībvalsts Valdības un IB.SH pārstāvji abpusēji paraksta divus šīs Vienošanās eksemplārus. Dalībvalsts un IB.SH saņem vienu Vienošanās eksemplāru.

**Latvijas Republikas Vides aizsardzības un reģionālās attīstības ministrija**

Vieta un datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vienošanās parakstītāja(-u) vārds un amats: Kaspars Gerhards, Latvijas Republikas Vides aizsardzības un reģionālās attīstības ministrs

Paraksts(-i)/Zīmogs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vadošā iestāde – IB.SH (Investitionsbank Schleswig-Holstein)**

Vieta un datums: Ķīle, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vienošanās parakstītāju vārds un amats: Valdes priekšsēdētājs Erk Westermann-Lammers un Valdes loceklis Dr. Michael Adamska

Paraksti/Zīmogs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pielikums Vienošanās par Baltijas jūras reģiona programmas (Baltijas jūras reģiona transnacionālās sadarbības programma) Pārvaldības, Finanšu un Kontroles Sistēmām**

(Programmas periods 2014-2020)

# Nacionālās saistības un līdzfinansējums tehniskajai palīdzībai (TP)\*

|  |  |  |  |  |
| --- | --- | --- | --- | --- |
| **Valsts** | **Saistības attiecībā uz Programmu** | **ERDF/NOR TP līdzfinansējums** = 6% no saistībām **(75%)** | **Nacionālā TP līdzfinansējums   (25%)** | **Nacionālā TP līdzfinansējums – katru gadu 2015-2022  (8 gadi)** |
|  | A | B = (0.06 \* A) | C = (25/75) \* B | D = C / 8 |
| Dānija | **20,205,291** | 1,212,317 | 404,106 | 50,513 |
| Igaunija | **5,533,906** | 332,034 | 110,678 | 13,835 |
| Somija | **29,190,652** | 1,751,439 | 583,813 | 72,977 |
| Vācija | **72,629,948** | 4,357,797 | 1,452,599 | 181,575 |
| Latvija | **7,945,883** | 476,753 | 158,918 | 19,865 |
| Lietuva | **13,853,812** | 831,229 | 277,076 | 34,635 |
| Polija | **66,859,658** | 4,011,579 | 1,337,193 | 167,149 |
| Zviedrija | **47,611,508** | 2,856,690 | 952,230 | 119,029 |
| **Starpsumma** | **263,830,658** | **15,829,839** | **5,276,613** | **659,577** |
| Norvēģija\*\* | **6,000,000** | 360,000 | 120,000 | 15,000 |
| **Kopā** | **269,830,658** | **16,189,839** | **5,396,613** | **674,577** |

\* Dati ir balstīti uz Eiropas Komisijas apstiprinātās Programmas 1. un 2.pielikumu (2014.gada 18.decembra lēmums Nr. C(2014)10146) un ikgadējais sadalījums uz šīs Vienošanās 3.1(f).punktu

\*\* Norvēģijas Karaliste apņemas nodrošināt nepieciešamo Norvēģijas valsts finansējumu un līdzfinansējumu, attiecas uz budžeta iestādi, kura pieņem ikgadējos līdzekļus..

17.09.15.

5 735

Ilga Gruševa

Attīstības instrumentu departamenta

Teritoriālās sadarbības nodaļas

vecākā eksperte

67026472, [ilga.gruseva@varam.gov.lv](mailto:ilga.gruseva@varam.gov.lv)

1. Saskaņā EIROPAS PARLAMENTA UN PADOMES 2014.gada 11.marta Regulas (ES) Nr. 232/2014, ar ko izveido Eiropas Kaimiņattiecību instrumentu (EKI Regula), 7(7).pantu, finansējums var tikt apvienots ar citā saistītā Savienības regulā noteiktu finansējumu. Šādā veidā tiek atļauta finansējuma nosūtīšana no EKI Regulas uz programmām, kuras tiek finansētas saskaņā ar Regulu (ES) Nr. 1299/2013. EKI piešķiršana Programmai kalpo par pamatu Finansēšanas līguma parakstīšanai Krievijas un Baltkrievijas dalībai Programmā. [↑](#footnote-ref-1)
2. Saskaņā ar Regulas (ES) Nr. 232/2014 par Eiropas kaimiņattiecību instrumenta izveidi 7(7).pantu, šajā Regulā noteiktais finansējums var tikt apvienots ar citās saistītās Savienības regulās noteiktu finansējumu. Šādā veidā tiek nodrošināta finansējuma pārvirzīšana no EKI Regulas uz programmām, kuras tiek finansētas saskaņā ar Regulu (ES) Nr. 1299/2013. EKI piešķiršana Programmai ir pamats ar Krievijas un Baltkrievijas dalību Programmā saistītu finansēšanas līgumu noslēgšanai. [↑](#footnote-ref-2)
3. Galējais Krievijas un Baltkrievijas paredzētais līdzfinansējums TP, kas veidojies no EKI, ir pamats ar Krievijas un Baltkrievijas dalību Programmā saistītu finansēšanas līgumu noslēgšanai. [↑](#footnote-ref-3)
4. Gadījumā, ja Krievijas nacionālo naudas līdzekļu administrēšanu veiks IB.SH. [↑](#footnote-ref-4)